Odense Adresse-Contoirs Efterretninger, 1835-12-06
Videnskabelighed. Hr. Pastor Nikolai Søtoft har i Kjøbenhavnsposten, anstillet nogle Betragtninger over Hoveriets skadelige Jndflydelse paa Nationens Aand. Ogsaa denne Forfatter deler varmt det Ønske, at Trældommens sidste og stærke Lænke heri Landet, Hoveriet, maa vorde brudt. Som dets skadelige Virkninger paa Bonden fremhæver han især: a) med Hensyn til Herremanden og hans Befuldmægtigede, Stolthed og Raahed; Humaniteten vilde med Hoveriets Forsvinden vinde tilligemed Menneskeheden; b) med Hensyn til Bonden, at hans Moralitet vilde vinde, naar han ei meer var Hoveriets Aag underlagt. - "Jeg har kun" - saa slutter han - slaaet paa en Gid dens Lyd maa høres - skurrende Stræng, hvem – ja af hvem heller, end af Eder, J Landets Udkaarne, der raadslaae over de danske Kongers Grave, og af Dig, Du Landets levende Konge. - Staaer op, J ædelbaarne Adelsmænd, og lyser med Eders Exempel for Lan Maade dets øvrige Mænd. - Jndskriver selv Eders Navne ved Siden af Bernstorffers og Reventlovers, ikke langt fra de ædle danske Kongers, Christian den 4des og Frederik den 6tes, - Jubel-Kongernes Den i Onsdags fældte Høiesteretsdom i Sagen imod Professor David lyder saaledes: "Lands-Over- samt Hof= og Stads=Rettens Dom bør ved Magt at stande. J Salarium til Generalfiskalen for Høiesteret betaler Tiltalte 100 Rbd. Sølv. Proceduren bivaanedes af en saa talrig Mængde Tilhørere, at Retssalen langtfra ikke kunde rumme Alle, af hvilken Grund ogsaa Dørene til Forsalen, vare aabnede. - "Neppe. - saa skriver Dagens Med redacteur, Kongel. Skuespiller Hr. Th. Overskou - har nogen Retssag i Danmark interesseret Almeenheden i en saa høi Grad, som denne. Det vidnede klart om Almeenaandens kraftige Oplivelse og maatte være inderlig kjært for enhver sand Ven af Aandsfrihed og Oplysning, at en levende og almindelig Erkjendelse af den omhandlede Sags Vigtighed for enhver enkelt Statsborger aabenbarede sig i den ængstelige Forventning, der herskede i den ualmindelig talrige Forsamling af alle Stænder, som havde indfunJkke mindre betydningsfuld var den alminde det sig. lige Glæde, der yttrede sig ved den Tiltaltes Frifindelse; thi den hverken gjaldt eller kunde gielde den Tiltaltes Person, men selve Sagen, fordi dens Afgjørelse gav Borgen for, at Landets høieste Domstol er den kraftigste Beskytter for Trykkefriheden og at enhver Borger i Frederik den Sjettes Rige frit og uforbeholdent, ligge til Lovens yderste Grændse, kan yttre sine Meninger. Man vilde sikkert feile ved at antage, at de gjentagne Glædesraab, der hørtes efter Dommens Forkyndelse, skulde gielde Retten, fordi dens Kiendelse stemmede overeens med den offentlige Mening; thi da denne Rets Medlemmer ikke blot af Regjeringen og Lovene er givet en aldeles Uafhængighed, men de tillige ofte have beviist, at de i fuldeste Maade gjøre Brug af den, for at udøve Retfærdighed, vilde det være ligesaa upassende at takke dem for en Kiendelse, der stemmer overeens med den offentlige Mening, som det vilde være formasteligt at yttre Mishag, naar deres Dom maatte blive imod den. Vi ansee disse Glædesudbrud kun som et saare naturligt Udbrud af Begeistring over, at en Sag, hvilken Folket anseer som sin, af Retten blev anseet for retfærdig, og enhver sand liberal Mand vil nærmest der finde en Hyldest af den Regjering, der sætter Loven til Dommer imellem sig og sine Undersaatter, endskjøndt den efter Forfatningen er Loven, selv, og af vort inderste Hjerte ville vi ønske, at dens Aand evig maa hvile over Danmark, for at bevare dets indre Fred og knytte dets Borgere fast til den og hverandre, saaledes at deres Kjærlighed og Hengivenhed for den maa være et ubrydeligt Værn for al fremmed Jndvirkning paa vort Fædreland." Det skee. - Samme Dags Aften bragtes den Tiltaltes høitbegavede Defensorer, Dhrr. Justits raaderne Sporon og Høegh Guldberg en Hylding, idet en talrig Mængde, for en stor Deel akademiske Borgere, begav sig til disses Bopæle og udbragte et flere Gange gjentaget Vivat for Fædrelandets Forsvarere. En Deputation af Studerende underrettede dem om den forsamlede Mængdes Hensigt. Hr. Sporon takkede Forsamlingen No. for den hædrende Opmærksomhed, man havde viist ham, og bemærkede, at han, i sine Medborgeres Tillid og Agtelse, stedse havde søgt sit Livs skjønneste Løn, saa at man derfor kunde dømme, hvad han maatte føle ved at møde en saadan Erkjendelse i Anledning af de Bestræbelser, han havde anvendt paa at forskaffe Sagen et heldigt Udfald. Han tilføiede dernæst, at ligesom man paa den ene Side bør erkjende, at der har været tilstrækkelig Anledning for Regjeringen til at lade Sag anlægge og underkaste samme Domstolenes Prøvelse, saaledes kan man paa den anden Side ikke andet end glæde sig over, at Domstolene have givet et nyt Beviis paa, at de aldrig fælde Nogen som strafskyldig uden fuldkommen Overbeviisning om hans Brøde. Han udbragte derpaa et "Leve for Kongen og for Danmarks Høiesteret, der med Enthusiasme gjentoges af den forsamlede Mængde. - Hr. Høegh=Guldberg bevidnede sin Taksigelse for dette overraskende og smigrende Beviis paa Agtelse og Velvillie, men bemærkede derhos, at han tilfulde følte, at han langtfra ikke fortjente den Hylding, man havde viist ham. Han tilføiede, at det heller ikke var enten hans Collega eller ham, der kunde siges, at være Aarsag til Sagens heldige Udfald, men at det var den retfærdige Sag selv, der havde seiret; og ligesom man heri maa see et uomstødeligt Beviis paa, at Danmark besidder en Trykkefrihed, vi alle bør paaskjønne, saaledes kan man ikke andet end glæde sig over den Tryghed, med hvilken vi kunne stole paa vore Dom stoles Uafhængighed og Selvstændighed i Lovenes Anvendelse. Han udbragte derpaa et Hurra for Trykkefriheden, og Danmarks Domstole, der flere Gange gjentoges af den forsamlede Mængde, hvornæst han, efter endnu engang at have takket for den ham viste hædrende Opmærksomhed, opfordrede Forsamlingen til at ende saaledes, som alle Danske bør ende, med et "Leve for Kongen og Fædrelandet, hvilket Forsamlingen besvarede med et mange Gange gjentaget Jubelraab, hvorpaa den skiltes af med samme Rolighed, der uafbrudt havde hersket hele Tiden.